Älvkarleby
Store norske leksikon,Geografi,Verdens geografi,Europa,Sveriges geografi
Älvkarleby er en kystkommune i Uppland i Sverige, lengst nord i Uppsala län, ved Gävlebukta sør for Gävle; 213 kvadratkilometer med 9600 innbyggere (2021). Dalälven renner gjennom kommunen; den er i nedre del oppdemt for kraftproduksjon og danner Storfjärden.
Kommunesenteret Skutskär ligger ved Dalälvens utløp i Bottenhavet, 15 kilometer sørøst for Gävle. Skutskär oppstod som industristed på slutten av 1800-tallet, og hadde allerede i 1900 en befolkning på 6000. Stedet har fortsatt en betydelig industribedrift i tremassefabrikken Stora Enso Pulp Mill. Folketallet har imidlertid stagnert gjennom hele 1900-tallet, og i 2011 var det på 6279 innbyggere.Tettstedet Älvkarleby (1517 innbyggere i 2016) ligger ved Dalälvens nedre løp, 8 kilometer fra munningen. Stedet er senter for sportsfiske og har også fiskeforsøksstasjon. Les mer i Store norske leksikon Uppland Sverige Eksterne lenker Älvkarleby kommunes nettsider Visit Älvkarleby – offisiell turistportal